Suchinthana/ta-wikipedia huggingface dataset:
குடியரசுத் தலைவரின் தத்ரக்சக் பதக்கம்

குடியரசுத் தலைவரின் தத்ரக்சக் பதக்கம் அல்லது குடியரசுத் தலைவருடைய கடலோர காவல்படை பதக்கம் என்பது இந்திய கடலோர காவலில் தைரியமான கடமை அல்லது தன்னலமற்ற ஈடுபாடு, அல்லது விதிவிலக்கான அர்ப்பணிப்புக்காக இந்திய குடியரசுத் தலைவரால் வழங்கப்படும் ஒரு இந்திய இராணுவ விருதுப்பதக்கமாகும். இது ஒவ்வொரு ஆண்டும் தேசிய கொண்டாட்டங்களான சுதந்திர தினம் அல்லது குடியரசு தினத்தன்று இந்திய குடியரசுத் தலைவரால் வீரர்களுக்கு வழங்கப்பட்டுவருகிறது.

வரலாறு 
இந்திய கடலோர காவல்படையில் சிறப்பாகவும், துணிச்சலாகவும், கடமையில் அசாதாரண அர்ப்பணிப்புடன், பாராட்டத்தக்க சேவை புரிந்த வீரர்களுக்காகவும், அவர்களின் அர்ப்பணிப்பு கொண்ட தனிப்பட்ட செயல்களை அங்கீகரிக்கும் நோக்கிலும், குடியரசுத் தலைவரின் தத்ரக்சக் பதக்கம் (பி. டி. எம்.) 1989 ஜூன் 7 அன்று இந்திய குடியரசுத் தலைவரால் நிறுவப்பட்டது. இத்தலைப்பில் முதல் விருது ஜனவரி 26,1990 அன்று வழங்கப்பட்டது.

பதக்கம் பெறுவதற்கான தகுதி 
கடலோர காவல்படையின் அனைத்து அணிகளும் இந்த பதக்கம் பெற தகுதியானவர்களே. ஏற்கனவே பதக்கம் பெற்றவருக்கு மீண்டும் பதக்கம் வழங்க தேர்ந்தெடுக்கப்பட்டால், அத்தகைய ஒவ்வொரு விருதும் ஏற்கனவே கொடுக்கப்பட்ட பதக்கத்தில் இருக்கும் பட்டியிலேயே இணைக்கப்பட்டு வழங்கப்படும். அத்தகைய ஒவ்வொரு பட்டிக்கும், அரசாங்கத்தால் அங்கீகரிக்கப்பட்ட வடிவத்தின் சிறு வடிவச் சின்னம் வழங்கப்படும். இந்த பதக்கம் ஒருவரின் மரணத்திற்குப் பின்பாகவும் அவர்களை நினைவுகூறும்படி வழங்கப்படலாம்.

வரம்புகள் 
குடியரசுத் தலைவரின் தத்ரக்சக் பதக்கம், புகழ்பெற்ற எந்தவொரு சேவை மற்றும் துணிச்சலுக்காகவும் வழங்கப்படலாம். எல்லாவருடங்களிம் இத்தகைய புகழ்பெற்ற சேவைக்காக வழங்கப்படும் பதக்கங்களின் எண்ணிக்கை இரண்டுக்கு மிகாமல் இருக்க வேண்டும். ஆனால் எந்தவொரு ஆண்டிலும் துணிச்சலுக்காக வழங்கப்படும் பதக்கங்களின் எண்ணிக்கையில் எந்த வரம்பும் இல்லை.

பதக்கம் பின்வரும் காரணங்களுக்காக வழங்கப்படுகிறது 

 கடல் எல்லைகளைப் பாதுகாப்பதிலும், கடலில் அவசரநிலைகளுக்கு பதிலளிப்பதிலும், நாட்டின் கடல்சார் பாதுகாப்பு கட்டமைப்பிற்கு குறிப்பிடத்தக்க பங்களிப்பையும் வழங்குவது
 வானிலை அல்லது கப்பல்கள்/படகுகள் அல்லது உபகரணங்களின் வரம்புகள் போன்ற கடினமான சூழ்நிலைகளில் கடலோர காவல்படை நடவடிக்கைகளை நடத்துவதில் வெற்றி.
 இந்தியாவின் கடல்சார் மண்டலங்களில் கடத்தல், வேட்டையாடுதல் அல்லது தேசிய நலன்களைப் பாதுகாப்பது போன்ற தடுப்பு அல்லது சோதனை போன்ற சிறப்பு சேவை.
 நீண்ட சேவை, ஆனால் மிகவும் விதிவிலக்கான திறன் மற்றும் தகுதியால் வேறுபடுத்தப்படும்போது மட்டுமே.
 பாதகமான சூழ்நிலைகளிலும் கூட அவர்களது கடமையை அர்ப்பணிப்புடன் செய்வது
 தேசத்தின் மதிப்புகளை சர்வதேச அளவில் நிலைநிறுத்துவதற்கும் அயராது உழைப்பது

பதக்க வடிவம் 
இந்த பதக்கம் வட்ட வடிவத்தில், ஒன்று மற்றும் மூன்று-எட்டு அங்குல விட்டம் கொண்டது, தங்க முலாம் பூசப்பட்டுள்ள வெள்ளியால் ஆன இதன் மையத்தில் கடலோர காவல்படையின் சின்ன வடிவமைப்பும், அதன் மேலே "குடியரசுத் தலைவரின் கடலோர காவலர் பதக்கம்" மற்றும் கீழே "இந்தியா" என்ற சொற்களும் பொறிக்கப்பட்டு காணப்படும், பதக்கத்தின் விளிம்பில் இரண்டு ஐந்து முனை கொண்ட நட்சத்திரங்களால் பிரிக்கப்படுகின்றன. பின்புறத்தின் மையத்தில், இந்தியாவின் தேசியச் சின்னம் பொறிக்கப்பட்டுள்ளது மற்றும் மேல் விளிம்பில் ஒரு வெற்று கைப்பிடியுடன் ஒரு மாலை இணைக்கப்பட்டுள்ளது. விளிம்பில், பதக்கம் வழங்கப்பட்ட நபரின் பெயரும் பொறிக்கப்பட்டுள்ளது. 

தனியாக அணியப்படும்போது, வழங்கப்படும் ஒவ்வொரு பட்டிக்கும் தங்க முலாமுடன் கூடிய ஒரு சிறிய வெள்ளி ரோஜா இணைக்கப்பட வேண்டும்.

மேற்கோள்கள் 

இந்தியப் படைத்துறை விருதுகள்
இந்திய விருதுகள்
இங்கிலாந்துத் துடுப்பாட்ட அணியின் இந்தியச் சுற்றுப்பயணம், 2024

இங்கிலாந்து துடுப்பாட்ட அணி 2024 சனவரு முதல் மார்ச்சு வரை இந்தியாவில் ஐந்து தேர்வுத் துடுப்பாட்டப் போட்டிகளில் விளையாடியது. இத்தொடர் 2023–2025 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக அமைந்தது.

5 போட்டிகள் கொண்ட தேர்வுத் தொடரை இந்தியா முதல் போட்டியில் தோற்று 4-1 என்ற கணக்கில் 113 ஆண்டுகளில் முதல்முறையாக வென்றது.

அணிகள்

தேர்வுத் தொடர்

1-ஆவது தேர்வு

2-ஆவது தேர்வு

3-ஆவது தேர்வு

4-ஆவது தேர்வு

5-ஆவது தேர்வு

மேற்கோள்கள்

வெளி இணைப்புகள் 
 Series home at ESPNcricinfo

இந்தியாவில் துடுப்பாட்டம்
இங்கிலாந்தில் துடுப்பாட்டம்
2024இல் துடுப்பாட்டம்
பன்னாட்டுத் துடுப்பாட்ட சுற்றுப் பயணங்கள்
இரைனாகாந்தசு சுகோபரியசு

இரைனாகாந்தசு சுகோபரியசு (தாவர வகைப்பாட்டியல்: Rhinacanthus scoparius) என்ற தாவரயினம் வெப்ப வலய ஆசியத் தாவரமாகும். இத்தாவரம் யெமன் நாட்டின் அகணியத் தாவரம் ஆகும். இதன் வளரியல்பு புதர்க்காடு ஆகும். உலர்வான புல்வெளிகளிலும் வாழ்கின்றன. இதன் பூந்தூள் ஆய்வுகளில் பயனாகிறது.

மேற்கோள்கள்

இதையும் காணவும் 
 மூலிகைப் பட்டியல் (தமிழ்நாடு)
 நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

முண்மூலிகைக் குடும்பம்
தாவரவியல் பெயருடையக் கட்டுரைகள்
நித்யா தாசு

நித்யா தாசு (Nithya Das) ஓர் இந்திய நடிகை ஆவார். இவர் மலையாளம் மற்றும் தமிழ் தொலைக்காட்சி தொடர்களுடன் மலையாளத் திரைப்படங்களில் முக்கியமாக நடித்து வருகின்றார்.

தொழில் 
2000களின் முற்பகுதியில் தாசு திரைப்படத் துறையில் தீவிரமாக நடித்து வந்தார். 2001ஆம் ஆண்டு தாகா இயக்கி திலீப் நடித்த ஈ பறக்கும் தளிகா படத்தின் மூலம் தனது திரைப்பட வாழ்க்கையைத் தொடங்கினார். இந்த வெற்றிப் படத்திற்குப் பிறகு கலாபவன் மணியுடன் கண்மாசி படத்தில் நடித்தார். பாலேட்டன், சூண்டா, கிருதயத்தில் சூக்ஷிகன், நகரம், சூர்ய கிரீடம் மற்றும் நாரிமன் ஆகிய மலையாளத்தில் இவர் நடித்த மற்ற படங்கள் ஆகும். திரைப்படத் துறையின் திறமை தேடல் திட்டத்தில் பல போட்டிகளின் மூலம் இவர் தேர்ந்தெடுக்கப்பட்டார். சூர்யா தொலைக்காட்சி, கைரளி தொலைக்காட்சி, சன் தொலைக்காட்சி மற்றும் ஜெயா தொலைக்காட்சி தொடர்களில் நடித்தார். 2023இல் பள்ளிமணி திரைப்படத்தின் மூலம் பதினான்கு ஆண்டுகளுக்குப் பிறகு மலையாளத் திரையுலகில் மீண்டும் நடிக்க ஆரம்பித்தார்.

தனிப்பட்ட வாழ்க்கை 
நித்யா தாசு அரவிந்த் சிங்கை மணந்தார். நித்யா அரவிந்தை 2005ஆம் ஆண்டு சென்னைக்கு வானூர்தியில் பயணித்துக் கொண்டிருக்கும் போது சந்தித்தார். அரவிந்த் வானூர்தி பணியாளராக இருந்தார். இந்த இணையருக்கு இரண்டு குழந்தைகள் உள்ளனர். முதலில் காஷ்மீரில் குடியேறிய இவர்கள் பின்னர் கோழிக்கோட்டிற்கு இடம் பெயர்ந்தனர்.

திரைப்படவியல்

தொலைக்காட்சி

மேற்கோள்கள் 

தமிழ்த் திரைப்பட நடிகைகள்
தெலுங்குத் திரைப்பட நடிகைகள்
தமிழ்த் தொலைக்காட்சி நடிகைகள்
இந்திய தொலைக்காட்சி நடிகைகள்
மலையாளத் திரைப்பட நடிகைகள்
வாழும் நபர்கள்
1981 பிறப்புகள்
இமாஜா

இமாஜா மல்லிரெட்டி (Himaja)(பிறப்பு 2 நவம்பர் 1990) ஓர் இந்திய வடிவழகி மற்றும் நடிகை ஆவார். இவர் முதன்மையாகத் தெலுங்குத் திரைப்படத்துறையில் பணியாற்றுகிறார். இவர் தனது முதல் தொடரான கொஞ்சும் இசுட்டம் கொஞ்சம் கசுட்டம் மற்றும் முதன்மையாகச் சத்தியம் பாவடி, வுன்னாதி ஒகேடே ஜிந்தகி மற்றும் சித்ரலகரி திரைப்படங்களில் நடித்ததற்காகப் பிரபலமானவர். இவர் பிக் பாஸ் 3-இல் போட்டியாளராகப் பங்கேற்று 63வது நாளில் வெளியேற்றப்பட்டார்.

இளமையும், பணியும் 
ஆந்திர மாநிலம் குண்டூர் மாவட்டத்தில் உள்ள வீர்லபாலத்தை சேர்ந்தவர் இமாஜா. இவர் முதன்முதலில் சாயி பாபாவைப் பற்றிய "சர்வாந்தர்யாமி" என்ற தொலைக்காட்சித் திரைப்படத்தில் நடித்தார். இது இவரது தந்தை மல்லிரெட்டி சந்திரசேகர் ரெட்டி தயாரித்து, குரு பௌர்ணமி அன்று மா தொலைக்காட்சியில் ஒளிபரப்பப்பட்டது. இவர் திரைப்படங்களில் நடிகையாகத் தொழிலைத் தொடரும் முன் ஒரு வடிவழகியாகவும் தொலைக்காட்சி தொகுப்பாளராகவும் பணியாற்றினார். இவர் தெலுங்கு தொலைக்காட்சியில் தொலைக்காட்சி தொகுப்பாளராக பணியாற்றினார்.

திரைப்படவியல்

தொலைக்காட்சி

மேற்கோள்கள் 

இந்திய தொலைக்காட்சி நடிகைகள்
தெலுங்கு தொலைக்காட்சி நடிகைகள்
குண்டூர் மாவட்ட நபர்கள்
தெலுங்கு நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
1990 பிறப்புகள்
வாழும் நபர்கள்
பவித்ரா

விஜே பவித்ரா (Bavithra) என்றும் அழைக்கப்படும் பவித்ரா, தமிழ்த் திரைப்படங்கள் மற்றும் தொலைக்காட்சி தொடர்களில் நடித்ததன் மூலம் நன்கு அறியப்பட்ட ஓர் இந்திய நடிகை, தொகுப்பாளர் மற்றும் வடிவழகி ஆவார். இவர் நிலா படத்தில் முக்கிய கதாபாத்திரத்தில் நடித்ததற்காக மிகவும் பிரபலமானவர். மிஸ் சவுத் இந்தியா அழகிப் போட்டியில் வென்ற ஒரே தமிழ் பெண் பவித்ரா.

தொழில் 
பவித்ரா ஒரு முதுநிலை நிர்வாக மேலாண்மையியல் பட்டதாரி ஆவார். இவர் வடிவழகியாகவும் நிகழ்ச்சித் தொகுப்பாளராகவும் தனது பணியினைத் தொடங்குவதற்கு முன்பு ஒரு பெருநிறுவனத்தில் மூன்று ஆண்டுகள் பணியாற்றினார். 2016ஆம் ஆண்டில், வி. சேதுராமனுடன் 50/50 இணையுடன் முன்னணி நடிகைகளில் ஒருவராக அறிமுகமானார். 2019-இல் நிலா உள்ளிட்ட 500க்கும் மேற்பட்ட தொடராக ஒளிபரப்பாகி முக்கிய தொடரில் கதாபாத்திரத்தில் நடிக்கும் முன், வணக்கம் தமிழா என்ற நேரடி காலை நேரத் தொலைக்காட்சி நிகழ்ச்சியைத் தொகுத்து வழங்கினார். நிலா நிலா ஓடி வா என்ற தொடரிலும் இவர் நடித்துள்ளார். மேலும் பவித்ரா தற்போது சிங்கபெண்ணே படத்தில் நடித்து வருகிறார்.

திரைப்படவியல் 

 திரைப்படங்கள்

 தொலைக்காட்சி

விருது

மேற்கோள்கள்

வெளி இணைப்புகள் 

 

1991 பிறப்புகள்
இந்திய தொலைக்காட்சி நடிகைகள்
தமிழ்த் திரைப்பட நடிகைகள்
தமிழ்த் தொலைக்காட்சி நடிகைகள்
தமிழ்நாட்டு நடிகைகள்
வாழும் நபர்கள்
பிதுபர் பெண்கள் பட்டயக் கல்லூரி

பிதுபர் பெண்கள் பட்டப்படிப்பு கல்லூரி, என்பது அசாம் மாநிலத்திலுள்ள திப்ருகர் மாவட்டத்தில் உள்ள கோவாங் என்ற இடத்தில் 1989  ஆண்டில் நிறுவப்பட்ட ஒரு பெண்களுக்கான பொது பட்டப்படிப்பு கல்லூரியாகும். இந்தக் கல்லூரி திப்ருகர் பல்கலைக்கழகத்துடன் இணைக்கப்பட்டுள்ளது.  இந்தக் கல்லூரியில் கலை மற்றும் வணிகத்தில் இளங்கலை பட்டப்படிப்புகள் பயிற்றுவிக்கப்படுகிறது.

வரலாறு
அசாமிய சமூகத்தின் ஏழை மற்றும் பின்தங்கிய தேயிலைத் தோட்ட மாணவர்களுக்கு உயர் கல்வி வசதிகளை வழங்குவதற்காக இக்கல்லூரி தொடங்கப்பட்டுள்ளது. இதற்காக தனது சொந்த நிலத்தையும் கல்லூரிக்கான கட்டிடத்தையும் நன்கொடையாக வழங்கிய மரியாதைக்குரிய சமூக சேவகர், கல்வியாளர் மற்றும் துலியாபம் தேயிலைத் தோட்டத்தின் உரிமையாளரான 'பிதுபர் என்பவரின் பெயரிராலேயே இக்கல்லூரி பெயரிடப்பட்டுள்ளது.

இந்த கல்லூரி திப்ருகர் பல்கலைக்கழகத்துடன் இணைக்கப்பட்டுள்ளது அத்தோடு 2010 ஆம் ஆண்டில் பல்கலைக்கழக மானியக் குழுவின் 2 (எஃப்) இன் கீழ் அங்கீகரிக்கப்பட்டுள்ளது.

துறைகள்
அசாமி
ஆங்கிலம்
வரலாறு
கல்வி
அரசியல் அறிவியல்
சமூகவியல் மற்றும் 
பொருளாதாரம் ஆகிய துறைகளில் இளங்கலைப் பாடங்கள் பயிற்றுவிக்கப்பட்டு வருகிறது. மேலும் என்.சி.சி படிப்பு, இரண்டு ஆண்டு மேல்நிலைப் படிப்பு (KKHSOU), மூன்று ஆண்டு பட்டப்படிப்பு (KKHSOU), D. El .Ed. பாடநெறி (KKHSOU) ஆகியவைகளையும் தொலைதூரக் கல்வி (பி.ஏ.) வழியில் தொலைதூரக் கல்வி ஆய்வு மையத்தின் கீழும் படிப்புகள் பயிற்றுவிக்கப்படுகிறது.

மேற்கோள்கள்

வெளி இணைப்புகள் 

 
அசாமில் உள்ள மகளிர் பல்கலைக்கழகங்களும் கல்லூரிகளும்
இராணி பிர்லா பெண்கள் கல்லூரி

ராணி பிர்லா பெண்கள் கல்லூரி, என்பது இந்தியாவின் மேற்கு வங்காளத்தின் கொல்கத்தா நகரில் உள்ள ஒரு பெண்கள் இளங்கலை கலைக் கல்லூரி ஆகும். 1961 ஆம் ஆண்டில் பி. எம். பிர்லா குடும்பத்தால் ராணி ஜோகேஸ்வரி தேவி பிர்லாவின் நினைவாக நிறுவப்பட்ட இக்கல்லூரி கல்கத்தா பல்கலைக்கழகத்துடன் இணைக்கப்பட்டுள்ளது.

தற்போது அக்குடும்ப நிர்வாகத்திலிருந்து 1998 ஆம் ஆண்டில் மேற்கு வங்க அரசின் உயர்கல்வித் துறையின் கீழ் மாற்றப்பட்டு மேற்கு வங்க அரசாங்கத்தின் கீழ் ஒரு உதவி பெறும் கல்வி நிறுவனமாக செயல்பட்டு வருகிறது.

துறைகள்

கலைப்பிரிவு 

 ஆங்கிலம்
 இந்தி
 வரலாறு
 புவியியல்
 அரசியல் அறிவியல்
 தத்துவம்
 பொருளாதாரம்
 கல்வி
 சமூகவியல்
 தொடர்பு ஆங்கிலம்
 பத்திரிகை மற்றும் வெகுஜன தொடர்பு
 நாகரிக மற்றும் ஆடை வடிவமைப்பு

அங்கீகாரம் 
பிர்லா பெண்கள் கல்லூரி பல்கலைக்கழக மானியக் குழுவால் அங்கீகரிக்கப்பட்டுள்ளது மேலும் இது என்ஏஏசி பரிந்துரைகளையும் பெற்றுள்ளது.

குறிப்பிடத்தக்க முன்னாள் மாணவர்கள் 

 ரைமா சென், நடிகை

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
தென்னல

தென்னல (Tennala) என்பது இந்தியாவின் கேரள மாநிலத்தின் மலப்புரம் மாவட்டத்தில் உள்ள ஒரு கிராம ஊராட்சி ஆகும்.  தென்னல அதன் பண்பாட்டுக்குப் பெயர் பெற்றது. தேசிய நெடுஞ்சாலை (தே.நெ-17) பூக்கிப்பம்பைக் கடந்து செல்கிறது. அருகில் உள்ள தொடருந்து நிலையம் பரப்பனங்காடி தொடருந்து நிலையம் (12 கிமீ) ஆகும். அருகில் உள்ள வானூர்தி நிலையம் கோழிக்கோடு பன்னாட்டு வானூர்தி நிலையம் (23 கி.மீ) ஆகும்.

மக்கள்தொகையியல் 
 இந்திய மக்கள் தொகை கணக்கெடுப்பின் படி, தென்னலவின் மொத்த மக்கள் தொகை 49,214 ஆகும். இதில் ஆண்களின் எண்ணிக்கை 23,753 என்றும், பெண்களின் எண்ணிக்கை 25,461 என்றும் உள்ளது.

போக்குவரத்து 
தென்னல கிராமமானது திரூர், தானூர், பரப்பனங்காடி போன்ற நகரங்களின் வழியாக இந்தியாவின் பிற பகுதிகளுடன் இணைக்கபட்டுள்ளது. தேசிய நெடுஞ்சாலை எண்.66 பூக்கிப்பரம்பா வழியாக செல்கிறது, அதன் வடக்குப் பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி உதகமண்டலம், மைசூர் மற்றும் பெங்களூர் நெடுஞ்சாலைகள்.12, 29 மற்றும் 181 வழியாக இணைக்கிறது.

அருகிலுள்ள விமான நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் பரப்பனங்காடியில் உள்ளது.

மேற்கோள்கள் 

மலப்புறம் மாவட்டத்தில் உள்ள ஊர்களும் நகரங்களும்
தலப்பாறை

தலப்பாறை (Thalappara) என்பது இந்தியாவின், கேரளத்தின், மாநிலம் மலப்புரம் மாவட்டத்தில் மூனியூர் அருகே அமைந்துள்ள ஒரு ஊராகும். இது தே.நெ. 17 இல் உள்ளது.  இது திருச்சூர் மற்றும் கோழிக்கோடு ஆகியவற்றை இணைக்கும் நெடுஞ்சாலை ஆகும்.

தலப்பாறையைச் சுற்றி பாடிக்கல், பாலக்கல், வெளிமுக்கு, அழிஞ்சுவடு, முட்டிச்சிரா, களியடமூக்கு, பாறக்கடவு, குன்னத்து பறம்பு, சுழலி, களத்திங்கல்பாறை, அரீப்பாறை, முள்ளங்குழி மற்றும் செகுத்தான் மூலா போற்ற முக்கியமான இடங்கள் உள்ளன.

மூனியூர் கிராம ஊராட்சி 
தலப்பாறை  ஊரானது மூனியூர் கிராம ஊராட்சிக்கு உட்பட்டதாகும். இந்த ஊராட்சியில் முட்டிச்சிரா, வெளிமுக்கு, பாலக்கல் , பணிக்கொட்டும்பாடி போன்ற கிராமங்களை உள்ளடக்கியுள்ளது. மூனியூர் ஊராட்சிக்கு அடுத்ததாக பணிக்கொட்டும்பாடி (பாடிக்கல்) அடுத்து வரும் தேனிப்பாலம் ஊராட்சி உள்ளது. மூன்னியூர் ஊராட்சியின் மக்கள் தொகை 38,000 ஆகும்.

போக்குவரத்து 
தலப்பாறை கிராமமானது பரப்பனங்காடி நகரம் வழியாக இந்தியாவின் பிற பகுதிகளுடன் இணைக்கபட்டுள்ளது. தேசிய நெடுஞ்சாலை எண்.66 ராமநாட்டுக்கரை வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி உதகமண்டலம், மைசூர் மற்றும் பெங்களூர் நெடுஞ்சாலைகள்.12,29 மற்றும் 181 வழியாக இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் பரப்பனங்காடியில் உள்ளது.

மேற்கோள்கள் 

மலப்புறம் மாவட்டத்தில் உள்ள ஊர்களும் நகரங்களும்
Coordinates on Wikidata
உரோசுடெல்லுலேரியா அட்சென்டென்சு

உரோசுடெல்லுலேரியா அட்சென்டென்சு (தாவர வகைப்பாட்டியல்: Rostellularia adscendens) என்பது  முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “உரோசுடெல்லுலேரியா” பேரினத்தின், ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1986 ஆம் ஆண்டு வெளிவந்துள்ளது. ஆத்திரேலியா கண்டத்தின் அகணிய தாவரமாக இவ்வினம் உள்ளது. இத்தாவரம் 10 முதல் 50 செ. மீ. உயரம் வரை வளரும் இயல்புடையதாகும்.

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

முண்மூலிகைக் குடும்பம்
தாவரவியல் பெயருடையக் கட்டுரைகள்
கோபர்தங்கா

கோபர்தங்கா (Gobardanga) என்பது இந்தியாவின் மேற்கு வங்காள மாநிலத்தில் வடக்கு 24 பர்கனா மாவட்டத்தில் உள்ள ஒரு நகரமும் நகராட்சித் தலைமையிடமும் ஆகும். 20 ஏப்ரல் 1870 இல் நிறுவப்பட்டது, இது மேற்கு வங்காளத்தின் பழமையான நகராட்சிகளில் ஒன்றாகும்.

சொற்பிறப்பியல் 
கோபர்தங்கா என்ற சொல் சமசுகிருதத்திலிருந்து வந்தது. இது கோ-பார்-டங்கா என்ற மூன்று சொற்களைக் கொண்டுள்ளது. கோ என்றால் "உலகம்/பூமி", பார் என்றால் "மிகப்பெரியது" மற்றும் டங்கா என்பது "இடம்" என்று பொருள்படும், அதாவது பூமியின் மிகப் பெரிய இடம் .[ விவரங்கள் தேவை ]

நிலவியல்

அமைவிடம் 
கோபர்தங்கா ஜமுனா ஆற்றின் கரையில் அமைந்துள்ளது. இது மேற்கு வங்கத்தின் வடக்கு 24 பர்கானா மாவட்டத்தில் 22.880149°N மற்றும் 88.760791°E அமைந்துள்ளது.

மீடியா, கோபர்தங்காவில் கன்கோனா பார்ஹ் என்ற குதிரை வில் ஏரி உள்ளது. இது திறந்த வாய் வளையல் வடிவ நீர்நிலை ஆகும். இந்த ஏரி பெண்கள் அணியும் கன்கோனை ஒத்திருக்கிறது, எனவே இது கன்கோனா பார்ஹ் என்று அழைக்கப்படுகிறது. இது இயற்கை எழில் சூழ்ந்த பசுமையான இடமாகும். குளிர்காலத்தில் ஏராளமான புலம்பெயர் பறவைகள் இங்கு வருகின்றன.

பகுதி கண்ணோட்டம் 
வரைபடத்தில் இணைக்கப்பட்டுள்ள பகுதி பெரும்பாலும் வடக்கு பித்யாதாரி சமவெளியின் ஒரு பகுதியாகும். கீழ் கங்கை டெல்டாவில் அமைந்துள்ளது.  இந்தப் பகுதியானது சமவெளிப் பகுதியாக அமைந்துள்ளது. இது வெள்ள மட்டத்திலிருந்து சற்று உயரமாக உள்ளது. ஆற்றுக் கால்வாய்களின் நில எல்லைகளை விடவும் உயரமாக அமைந்துள்ளது.  54.67% மக்கள் மக்கள் அதிக மக்கள் அடர்வு கொண்ட நகர்ப்புறங்களிலும், 45.33% பேர் கிராமப்புறங்களிலும் வாழ்கின்றனர்.

மேற்கோள்கள் 

Coordinates on Wikidata
மேற்கு வங்காளம்
மேற்கு வங்காளப் புவியியல்
கொட்டகுள்ளி பாக்கியலட்சுமி

கொட்டகுள்ளி பாக்கியலட்சுமி (Kottagulli Bhagya Lakshmi)(பிறப்பு 1984) ஆந்திரப் பிரதேசத்தின் விசாகப்பட்டினம் மாவட்டத்தைச் சேர்ந்த இந்திய அரசியல்வாதி ஆவார்.

இளமையும் கல்வியும் 
பாக்கியலட்சுமி 2004ஆம் ஆண்டு விசாகப்பட்டினத்தின் படேருவில் பிறந்தார். இவரது தந்தை கொட்டகுள்ளி சிட்டிநாயுடு ஒரு விவசாயி. இவர் 2006ஆம் ஆண்டு ஆந்திரா பல்கலைக்கழகத்திலிருந்து முதுநிலை அறிவியல் பட்டம் பெற்றுள்ளார். நரசிங்க ராவ் என்பவரை மணந்த பாக்கியலட்சுமிக்கு விவேக் வர்தம் என்ற மகனும், ஜசுமிதா சிறீ என்ற மகளும் உள்ளனர்.

அரசியல் 
பாக்கியலட்சுமி 2019ஆம் ஆண்டு நடைபெற்ற ஆந்திரப்பிரதேச சட்டமன்றத் தேர்தலில் ஒய். எஸ். ஆர். காங்கிரசு கட்சியைப் பிரதிநிதித்துவப்படுத்தி ஆந்திரப் பிரதேச சட்டமன்றத்திற்கு தேர்ந்தெடுக்கப்பட்டார். மேலும் தற்போது விசாகப்பட்டினத்தின் பழங்குடியினருக்கு ஒதுக்கப்பட்ட பாடேரு சட்டமன்றத் தொகுதியிலிருந்து சட்டமன்ற உறுப்பினராக உள்ளார். ஆந்திர சட்டப்பேரவைக்குத் தேர்ந்தெடுக்கப்பட்ட 12 பெண் சட்டமன்ற உறுப்பினர்களில் இவரும் ஒருவர்.

மேற்கோள்கள்

வெளி இணைப்பு 
ஆந்திர சட்டமன்றத்தில் கே.பாக்ய லட்சுமி
1984 பிறப்புகள்
வாழும் நபர்கள்
ஆந்திரப் பிரதேச சட்டமன்ற பெண் உறுப்பினர்கள்
கு. வி. உசாசிறீ சரண்

கு. வி.  உசாசிறீ சரண் (K. V. Ushashri Charan)(16 சூலை 1976) என்பவர் இந்தியாவின் ஆந்திரப் பிரதேசத்தைச் சேர்ந்த ஓர் அமைச்சரும்  அரசியல்வாதியும் ஆவார். இவர் ஒய். எஸ். ஆர். காங்கிரஸ் கட்சியின் தலைவர் ஆவார். உசாசிறீ சரண் அனந்தபூர் மாவட்டத்தின் கல்யாண்துர்க் சட்டமன்றத் தொகுதியின் தற்போதைய சட்டமன்ற உறுப்பினர் ஆவார்.

இளமை 
உசாசிறீ சரண் 1976-இல் ராயதுர்கத்தில் பிறந்தார். இவரது பெற்றோர் கு. வி. இரத்னம்மா மற்றும் மருத்துவர் குருபா விருபாசாப்பா. இவர் சரண் ரெட்டியை மணந்தார். இந்த இணையருக்கு ஜெயனா சிறீசரண் என்ற மகளும், திவிஜித் சிறீரீசரண் என்ற மகனும் உள்ளனர். உயிரியலில் இளம் அறிவியல் படிப்பினை முடித்ததும், சுற்றுச்சூழல் அறிவியலில் முதுநிலைப் பட்டம் பெற்றார். தற்போது உசாசிறீ வளிமண்டல அறிவியல் மற்றும் புவி வெப்பமடைதல் பற்றிய எஸ். கே. பல்கலைக்கழகத்தில் முனைவர் பட்ட ஆய்வினை மேற்கொண்டு வருகிறார்.

பணி 
உசாசிறீ முன்னதாக தெலுங்கு தேசம் கட்சியின் மகளிர் பிரிவு மாநில பொதுச் செயலாளராக பணியாற்றினார். திசம்பர் 2014இல், இவர் இந்தப் பதவியிலிருந்து விலகினார். 2019-இல் ஒய். எஸ். ஆர். காங்கிரசு கட்சியில் சேர்ந்தார். 2019ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் இவர் கல்யாண்துர்க் சட்டமன்றத் தொகுதியிலிருந்து போட்டியிட்டார். இவர் 19896 வாக்குகள் கூடுதல் பெற்று பெரும்பான்மையுடன் தெலுங்கு தேசம் கட்சியின் உமா மகேசுவர் நாயுடுவைத் தோற்கடித்து சட்டமன்ற உறுப்பினர் ஆனார். ஏப்ரல் 2022-இல் அமைச்சரவை மறுசீரமைப்பின் போது இவர் பெண்கள், குழந்தைகள், மாற்றுத் திறனாளிகள் மற்றும் மூத்த குடிமக்கள் நலனுக்கான அமைச்சராக நியமிக்கப்பட்டார்.

மேற்கோள்கள் 

1976 பிறப்புகள்
வாழும் நபர்கள்
அனந்தபூர் மாவட்ட நபர்கள்
ஆந்திரப் பிரதேச சட்டமன்ற பெண் உறுப்பினர்கள்
தானாலூர்

தானாலூர்  (Tanalur) என்பது  இந்தியாவின் கேரள மாநிலத்தின் மலப்புரம் மாவட்டத்தில் உள்ள மக்கள் தொகை கணக்கெடுப்பில் உள்ள ஒரு ஊராகும்.  இது தானூர் நகராட்சியின் புறநகராகும், இது தானூர் ஊராட்சி ஒன்றியம் மற்றும் தானூர் சட்டமன்றத் தொகுதியின் கீழ் வருகிறது. இது திரூர் வட்டத்திற்கு உட்பட்டது.

தானாலூர் வார்டுகள் 
தானாலூர் கிராம ஊராட்சி பின்வரும் 23 வார்டுகளை கொண்டது:

மக்கள்தொகையியல் 
 இந்திய மக்கள் தொகைக் கணக்கெடுப்பின் படி, தானாலூரின் மொத்த மக்கள் தொகை 40884 ஆகும். இதில் ஆண்களின் எண்ணிக்கை 19542 என்றும், பெண்களின் எண்ணிக்கை 21342 என்றும் உள்ளது.

மேலும் தகவலுக்கு பார்வையிடவும் :

போக்குவரத்து 
தானாலூர் கிராமமானது திரூர் நகரம் வழியாக இந்தியாவின் பிற பகுதிகளுடன் இணைக்கப்பட்டுள்ளது. தேசிய நெடுஞ்சாலை எண்.66 திரூர் வழியாக செல்கிறது. இந்தச் சாலை வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. நெடுஞ்சாலை எண்.966 பாலக்காடு மற்றும் கோவைக்கு செல்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் திரூர், தானூர் ஆகிய இடங்களில் அமைந்துள்ளது. மேலும் நம்பகமான மற்ற போக்குவரத்தாக கேரள அரசு  போக்குவரத்து கழக பேருந்துகளாக இருக்கின்றன.

மேலும் பார்க்கவும் 

 தானூர்

மேற்கோள்கள் 

மலப்புறம் மாவட்ட சிற்றூர்கள்
Coordinates on Wikidata
நகுலபள்ளி தனலட்சுமி

நகுலபள்ளி தனலட்சுமி (Nagulapalli Dhanalakshmi)(பிறப்பு 6 திசம்பர் 1984) ஆந்திரப் பிரதேசத்தின் கிழக்கு கோதாவரி மாவட்டத்தைச் சேர்ந்த ஓர் இந்திய அரசியல்வாதி ஆவார்.

இளமை 
தனலட்சுமி 1984ஆம் ஆண்டு அன்றைய கிழக்கு கோதாவரி மாவட்டத்தில் உள்ள அட்டதீகல மண்டலத்தில் உள்ள கோண்டோலு கிராமத்தில் நாகுலபள்ளி ராகவா மற்றும் வீரப்பாய் டோரா ஆகியோருக்கு மகளாகப் பிறந்தார். 2011ஆம் ஆண்டு ராஜமறியில் உள்ள எஸ். கே. ஆர். கல்லூரியில் இளங்கலை கல்வியினை முடித்தார். பின்னர் கல்வியியல் இளநிலைப் பட்டம் பெற்றார்.  இவர் எர்ரம்பாளத்தில் உள்ள கிரிஜன் நலக் குடியிருப்புப் பள்ளியில் ஆசிரியையாக இருந்தார். இவரது தாயார் நகுலபள்ளி ராகவா 2021இல் மூன்றாவது முறையாக கோண்டோலு பஞ்சாயத்தின் சர்பஞ்சாக தேர்ந்தெடுக்கப்பட்டார்

அரசியல் 
தனலட்சுமி 2019ல் முதல் முறையாகச் சட்டமன்ற உறுப்பினராக ஆனார். இவர் அரசியலில் நுழைவதற்காக சூன் 2018-இல் தனது ஆசிரியர் பணியிலிருந்து விலகினார். 2019 ஆந்திரப் பிரதேச சட்டமன்றத் தேர்தலில் கிழக்கு கோதாவரி மாவட்டத்தின் இராம்பச்சோதவரம் சட்டமன்றத் தொகுதியிலிருந்து தெலுங்கு தேசம் கட்சி வேட்பாளர் போட்டியிட்ட வந்தலா ராஜேஸ்வரியை 39,206 வாக்குகள் வித்தியாசத்தில் தோற்கடித்து 2019 சட்டமன்றத் தேர்தலில் ஒய். எஸ். ஆர். காங்கிரஸ் கட்சியைப் பிரதிநிதித்துவப்படுத்தி ஆந்திரப் பிரதேச சட்டமன்றத்திற்கு உறுப்பினராகத் தேர்ந்தெடுக்கப்பட்டார்.

மேற்கோள்கள் 

1984 பிறப்புகள்
வாழும் நபர்கள்
ஆந்திரப் பிரதேச சட்டமன்ற பெண் உறுப்பினர்கள்
விசுவாசராயி கலாவதி

விசுவாசராயி கலாவதி (Viswasarayi Kalavathi) என்பவர் இந்திய அரசியல்வாதியும் ஆந்திரப் பிரதேச சட்டமன்ற உறுப்பினரும் ஆவார். இவர் ஒய். எஸ். ஆர். காங்கிரசு கட்சியினைச் சேர்ந்தவர். கலாவதி பாலகொண்டா சட்டமன்றத் தொகுதியிருந்து 2014 மற்றும் 2019ஆம் ஆண்டுகளில் நடைபெற்ற சட்டமன்றத் தேர்தலில் போட்டியிட்டு ஆந்திரப் பிரதேச சட்டப் பேரவைக்கு உறுப்பினராகத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
ஆந்திரப் பிரதேச சட்டமன்ற பெண் உறுப்பினர்கள்
பிரேர்னா கோலி

மருத்துவர். பிரேர்னா கோலி (Prerna Kohli)  இந்தியாவைச் சேர்ந்த ஒரு  மருத்துவ உளவியலாளர் ஆவார. சமூக சேவகராகவும் எழுத்தாளராகவும் இவர் அறியப்பட்டார். மனநலம் தொடர்பான இவரது பணிக்காக அங்கீகரிக்கப்பட்டு, 2016 ஆம் ஆண்டு இந்தியக் குடியரசுத் தலைவரால் இந்தியாவின் 100 பெண் சாதனையாளர்கள் விருது பெற்றார்.

தொழில் 
பிரேர்னா கோலி அலிகார் முசுலீம் பல்கலைக்கழகத்தில் மருத்துவ உளவியல் பாடத்தில் முனைவர் பட்டம் பெற்றார். அரியானா மாநிலத்திலுள்ள குர்கான் நகரத்தில் 1994  ஆம் ஆண்டில் தனது பயிற்சியைத் தொடங்கினார்.  இந்தியாவின் பத்திரிகை தகவல் பணியகம்  மற்றும் தேசிய குழந்தைகள் உரிமைகள் பாதுகாப்பு ஆணையம் போன்ற பல்வேறு அரசு குழுக்களுக்கு பிரேர்னா கோலி ஆலோசனைகள் வழங்கியுள்ளார்.  

உளவியலாளர் சிந்தனைகள்  என்ற மனநலம் குறித்த புத்தகத்தை பிரேர்னா கோலி எழுதியுள்ளார்.   சிறைக் கைதிகள் மற்றும் திகார் சிறை மற்றும் அலிகார் சிறை அதிகாரிகளுக்கு மனநலப் பிரச்சினைகளைச் சமாளிக்க இவர் உதவியுள்ளார். 

2016 ஆம் ஆண்டு சனவரி மாதத்தில் நாட்டின் முதல் 100 பெண் சாதனையாளர்களில் ஒருவராக அப்போதைய இந்திய குடியரசுத் தலைவர் பிரணாப் முகர்ச்சியால் இவர் பாராட்டப்பட்டார்.

மேற்கோள்கள் 

1965 பிறப்புகள்
வாழும் நபர்கள்
இந்திய மனநல மருத்துவர்கள்
அரியானா நபர்கள்
ஜொன்னலகட்டா பத்மாவதி

ஜொன்னலகடா பத்மாவதி (Jonnalagadda Padmavathy) என்பவர் ஆந்திரப் பிரதேச மாநிலத்தைச் சேர்ந்த இந்திய அரசியல்வாதி ஆவார். இவர் 2019 ஆந்திரப் பிரதேச சட்டமன்றத் தேர்தலில் சிங்கனமலை சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.

இளமை 
பத்மாவதி ஜே. சென்னகேசவுலு மற்றும் ஜே. நிர்மலா தேவி ஆகியோருக்கு மகளாக 1979ஆம் ஆண்டு ஆந்திரப் பிரதேசத்தின் நெல்லூரில் பிறந்தார். இவர் முதுநிலை தொழில்நுட்பக் கல்வியினை ஜவகர்லால் நேரு தொழில்நுட்பப் பல்கலைக்கழகத்தின் பொறியியல் கல்லூரியில் (அனந்தபூர்) முடித்தார்.

அரசியல் வாழ்க்கை 
2014ஆம் ஆண்டு ஒய். எஸ். ஆர். காங்கிரஸ் கட்சியில் சேர்ந்த பத்மாவதி, 2014ஆம் ஆண்டு ஆந்திரப் பிரதேச சட்டப் பேரவைத் தேர்தலில் சிங்கனமலைத் தொகுதியில் போட்டியிட்டு தெலுங்கு தேசக் கட்சி வேட்பாளர் பி. யாமினிபாலாவிடம் 4,584 வாக்குகள் வித்தியாசத்தில் தோல்வியடைந்தார். பின்னர் பத்மாவதி 2019 சட்டமன்றத் தேர்தலில் சிங்கனமலைத் தொகுதியில் மீண்டும் போட்டியிட்டு தெலுங்கு தேசம் கட்சி வேட்பாளர் பண்டாரு சுரவாணி சிறீயை விட 46,242 வாக்குகள் கூடுதலாகப் பெற்று வெற்றி பெற்று முதல் முறையாகச் சட்டமன்ற உறுப்பினராக ஆனார்.

சாதனைகள் 
கோவிட்-19 தொற்றின் போது மக்களுக்காகச் சேவை செய்யும் மருத்துவர்களின் உயிரைப் பாதுகாக்கும் ஓர் கண்டுபிடிப்பை உருவாக்கியதற்காகத் தேசிய ஆராய்ச்சி மற்றும் மேம்பாட்டுக் கழகம் ஏற்பாடு செய்த புதுமைப் போட்டியில் பத்மாவதி வடிவமைத்த வளிமண்டல அறைக்குச் சிறப்பு அங்கீகாரத்தைப் பெற்றார்.

மேற்கோள்கள் 

வாழும் நபர்கள்
1979 பிறப்புகள்
ஆந்திரப் பிரதேச சட்டமன்ற பெண் உறுப்பினர்கள்
உபாசனா மொகாபத்ரா

உபாசனா மொகபத்ரா (Upasna Mohapatra) பாரதிய ஜனதா கட்சியின் இளைஞர் அணியின் தலைவர் ஆவார்.

வாழ்க்கை 
சிப்பாய் கலகத்திற்கு (1857) முன்பே பிரித்தானிய ஆட்சியாளர்களுக்கு எதிரான முதல் கிளர்ச்சியாக (1817) கிழக்கிந்தியாவில் பைகா கலகத்தின் முன்னோடியாக இருந்த பக்ஷி ஜகபந்து பித்யாதரின் கொள்ளுப்பேத்தி ஆவார். இவர் ஒடிசாவின் பிரம்மகிரி, மொகாபத்ராவைச் சேர்ந்தவர். ஒடிசா காங்கிரசின் தலைவராக இருந்த இலாலாதேந்து பித்யாதர் மொகபத்ரா இவரது தந்தை ஆவார். இவர் புவனேசுவரம் மற்றும் கட்டாக்கில் உள்ள இரண்டு தனியார்ப் பள்ளிகளில் கல்வி கற்றார். 2015 முதல் மும்பை சோபியா கல்லூரியில் உயர் படிப்பைத் தொடர்ந்தார்.

அரசியல் 
மொகாபத்ரா தனது அரசியல் வாழ்க்கையை அக்டோபர் 2017 வரை உறுதிப்படுத்தவில்லை என்றாலும் இவர் 2014 பொதுத் தேர்தல்களில் தீவிரமாகச் செயல்பட்டார். பல அரசியல் மற்றும் சமூக விடயங்களில் குரல் எழுப்பிய பிறகு இவர் அரசியல் வெளிச்சத்திலிருந்தார்.

14 அக்டோபர் 2017 அன்று தர்மேந்திர பிரதான் தலைமையில் பாஜகவில் சேர்ந்தார். இவர் ஆகத்து 2018-இல் பாஜகவின் மாநில ஒருங்கிணைப்பாளராகவும், மோதி ஆதரவு பிரச்சாரத்தின் மாநில ஒருங்கிணைப்பாளராகவும் நியமிக்கப்பட்டார்.

2019 சட்டமன்றத் தேர்தலில் தனது மாமா லலிதேந்து பித்யாதர் மொகாபத்ராவிற்காக பிரம்மகிரி சட்டமன்றத் தேர்தலில் பிரச்சாரத்தை உபாசனா முன்னின்று நடத்தினார். இங்கு இவர் பிரம்மகிரியின் இடத்தைப் பிடித்தார். தற்போது பிரம்மகிரி சட்டமன்றத் தொகுதியின் சட்டமன்ற உறுப்பினராகவும் உள்ளார்.

திருமணம் 
சூன் 2019இல், தேர்தல் முடிவுகள் அறிவிக்கப்பட்ட சிறிது நேரத்திலேயே, மும்பையைச் சேர்ந்த தொழிலதிபர் சுப்ரான்சு சேகர் பிசுவாலுடன் உபாசனா புவனேசுவரத்தில் ஒரு முறையான விழாவில் நிச்சயதார்த்தம் செய்து கொண்டார்.

சுப்ரான்சுவும் உபாசனாவும் 17.02.2021 அன்று நண்பர்கள் மற்றும் குடும்பத்தினரால் முன்னிலையில் திருமணம் செய்து கொண்டனர்.

சர்ச்சை 
மார்ச் 16, 2021 அன்று, மொகாபத்ரா சுமார் 20 பேருடன் சேர்ந்து புவனேசுவரத்தில் உள்ள நயபள்ளியில் ஒரு வீட்டின் குத்தகை தாரர்களைக் கொடுமைப்படுத்தியதாகக் கூறப்படுகிறது. குத்தகை தாரரை தாக்கியதற்காக மகாபத்திரா மீது வழக்குப் பதிவு செய்யப்பட்டு, சம்பவம் தொடர்பாக 17 பேர் கைது செய்யப்பட்டனர்.

மேற்கோள்கள் 

வாழும் நபர்கள்
1996 பிறப்புகள்
சிரத்தா மறுவாழ்வு அறக்கட்டளை

சிரத்தா மறுவாழ்வு அறக்கட்டளை (Shraddha Rehabilitation Foundation) என்பது 1988  ஆம் ஆண்டில் இந்தியாவின் மகாராட்டிர மாநிலம் மும்பையை தளமாகக் கொண்ட மனநல மருத்துவரான  மருத்துவர் பாரத் வட்வானியால் நிறுவப்பட்ட இலாப நோக்கற்ற  ஓர் அமைப்பாகும்  மகாராட்டிராவின்  இராய்கட் மாவட்டம் கர்ச்சத்தை தளமாகக் கொண்ட இந்த அறக்கட்டளையானது, மனநலம் பாதிக்கப்பட்டவர்களைக் கண்டுபிடித்து, மீட்டெடுத்து, மீண்டும் அவர்களது குடும்பத்துடன் ஒன்றிணைப்பதை நோக்கமாகக் கொண்டுள்ளது.

வரலாறு 
1988 ஆம் ஆண்டில், மனநல மருத்துவர்களான மருத்துவர்  பாரத் வட்வானி மற்றும் சுமிதா வட்வானி ஆகியோர் தெருக்களில் அலையும் மனநலம் பாதிக்கப்பட்ட ஆதரவற்றோருக்கான மறுவாழ்வு இல்லத்தைத் தொடங்க முடிவு செய்தனர். ஒரு சிறுவனின் அவலநிலையால் நான் மிகவும் உணர்ச்சிவசப்பட்டேன், நான் அவரை கவனித்துக் கொள்ள முடிவு செய்தேன். சிறுவனுக்கு சிகிச்சை அளித்த பிறகு, அவரது அடையாளத்தை அறிந்து அதிர்ச்சியடைந்தேன். அவர்   மருத்துவ ஆய்வக தொழில்நுட்பத்தில் பட்டயமும் அறிவியல் இளையர் பட்டமும் பெற்றவராவார்.  அவரது தந்தை ஆந்திராவில் கண்காணிப்பாளராக இருந்தார் என்று மருத்துவர் பாரத் ஒரு செய்தித்தாள் கட்டுரையில் மேற்கோள் காட்டியுள்ளார்.

பணிகள் 
அமைப்பு தொடங்கப்பட்டதில் இருந்து இதுவரை 8000 எண்ணிக்கைக்கும் மேற்பட்ட ஆதரவற்றோர் மீண்டும் அவர்களது குடும்பத்துடன் இணைக்கப்பட்டுள்ளனர்.   இலக்கை அடைய பல்வேறு தனிநபர்கள் மற்றும் வேல்யூலேப்சு போன்ற பெருநிறுவனங்களுடன் இந்த அறக்கட்டளை கைகோர்க்கிறது.

மேற்கோள்கள்

புற இணைப்புகள் 
 
இந்தியாவில் உள்ள இலாபநோக்கற்ற நிறுவனங்கள்
ரெட்டி சாந்தி

ரெட்டி சாந்தி (Reddy Shanthi)(பிறப்பு c. 1969 )  ஆந்திரப் பிரதேசத்தின் சிறீகாகுளம் மாவட்டத்தைச் சேர்ந்த இந்திய அரசியல்வாதி ஆவார். இவர் ஆந்திரப் பிரதேச சட்டப் பேரவை தற்போதைய சட்டமன்ற உறுப்பினர் ஆவார். இவர் ஒய். எஸ். ஆர். காங்கிரஸ் கட்சியின் சார்பாக சிறீகாகுளம் மாவட்டத்தின் பாதப்பட்டினம் சட்டமன்றத் தொகுதியில் போட்டியிட்டு 2019ஆம் ஆண்டு சட்டமன்ற உறுப்பினராகத் தேர்ந்தெடுக்கப்பட்டு பணியாற்றுகிறார்.

அரசியல் 
ரெட்டி சாந்தி 2014 இந்தியப் பொதுத் தேர்தலில் ஸ்ரீகாகுளம் தொகுதியில் போட்டியிட்டு தெலுங்கு தேசம் கட்சியின் ராம் மோகன் நாயுடு கிஞ்சராபுவிடம் 1,27,572 வாக்குகள் வித்தியாசத்தில் தோல்வியடைந்தார்.

பின்னர் 2019ஆம் ஆண்டு ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரசு கட்சி சார்பில் பதப்பட்டினம் தொகுதியில் போட்டியிட்டு சட்டமன்ற உறுப்பினராகத் தேர்வு பெற்றார்.

வாழ்க்கை 
ஆந்திரப் பிரதேசம் ஸ்ரீகாகுளத்தைச் சேர்ந்தவர் ரெட்டி சாந்தி. இவரது தந்தை பலவலச ராஜசேகரம், முன்னாள் மாநிலங்களவை உறுப்பினராகவும், தாத்தா பாட்டி பாலவலச சங்கம் நாயுடு மற்றும் ருக்மிணம்மா ஆகியோர் ஆந்திராவின் முன்னாள் சட்டமன்ற உறுப்பினராகவும் இருந்தனர். இவர் இந்திய வனப் பணி அதிகாரியான ரெட்டி நாகபூஷண ராவை மணந்தார். இவர்களது மகள் வேதிதா ரெட்டி இந்திய ஆட்சிப் பணி அதிகாரி.

மேற்கோள்கள் 

1969 பிறப்புகள்
வாழும் நபர்கள்
ஆந்திரப் பிரதேச சட்டமன்ற பெண் உறுப்பினர்கள்
கங்காட்டி சிறீதேவி

கங்காட்டி சிறீதேவி (Kangati Sreedevi) என்பவர் இந்திய அரசியல்வாதியும் ஆந்திரப் பிரதேச சட்டமன்ற உறுப்பினரும் ஆவார். இவர் ஒய். எஸ். ஆர். காங்கிரசு கட்சியின் உறுப்பினர் ஆவார். இவர் பட்டிகொண்டாவிலிருந்து ஆந்திரப் பிரதேச சட்டப் பேரவைக்கு 2019ஆம் ஆண்டு சட்டமன்ற உறுப்பினராகத் தேர்ந்தெடுக்கப்பட்டார். இவரது கணவர் கொலை செய்யப்பட்டார்.

மேற்கோள்கள் 

வாழும் நபர்கள்
ஆந்திரப் பிரதேச சட்டமன்ற பெண் உறுப்பினர்கள்
மேகதொட்டி சுசரிதா

மேகதொட்டி சுசரிதா (Mekathoti Sucharita) என்பவர் இந்திய அரசியல்வாதி ஆவார். இவர் ஒய். எஸ். ஜெகன் மோகன் ரெட்டி அமைச்சரவையில் ஆந்திரப் பிரதேசத்தின் உள்துறை மற்றும் பேரிடர் மேலாண்மை அமைச்சராக இருந்தவர். இவர் ஒய். எஸ். ஆர். காங்கிரசு கட்சியைச் சேர்ந்தவர்.

அரசியல் வாழ்க்கை 
சுசரிதா 2009ஆம் ஆண்டு முதன்முறையாக பிரதிபடு சட்டமன்றத் தொகுதியிலிருந்து காங்கிரசு சார்பில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். மறைந்த எ. சா. ராஜசேகர ரெட்டி 2003ஆம் ஆண்டு தனது வரலாற்றுச் சிறப்புமிக்க 'பாதயாத்திரை'யின் போது இவரைக் காங்கிரசில் சேர்த்துக்கொண்டார். பிரிக்கப்படாத ஆந்திரப் பிரதேசத்தின் முதலமைச்சராக இருந்த காலத்தில் ஒய். எஸ். ஆரால் ஆதரிக்கப்பட்ட சுசரிதா, 2006ஆம் ஆண்டு ஜில்லா பரிஷத் பிராந்தியத் தொகுதிகளுக்கான தேர்தலில் காங்கிரசு வேட்பாளராக குண்டூரின் பிரங்கிபுரத்தில் வெற்றி பெற்றார்.

2009இல், ஒய். எஸ். ஆர். இவருக்கு குண்டூர் மாவட்டத்தில் உள்ள பிரதிபடு சட்டமன்றத் தொகுதியில் போட்டியிட்டு வாய்ப்பு தந்தார். இவர் இத்தேர்தலில் எளிதாக வெற்றி பெற்றார். செப்டம்பர் 2009-இல் ராஜசேகர் ரெட்டியின் மறைவிற்குப் பின், ஜெகன் மோகன் ரெட்டிக்கு விசுவாசமாக இருந்தார். மார்ச் 2011-இல் ஒய். எஸ். ஆர். காங்கிரசு கட்சியினை ஜெகன் தொடங்கியபோது காங்கிரசிலிருந்து விலகினார். மே 2012இல் நடந்த இடைத்தேர்தலில் இவர் மீண்டும் ஓய். எஸ். ஆர். காங்கிரசு கட்சியின் சார்பில் போட்டியிட்டு வெற்றி பெற்றார்.

2014ஆம் ஆண்டு தெலுங்கு தேசம் கட்சிக்குத் தனது இடத்தை விட்டுக்கொடுத்த போதிலும், ஒய். எஸ். ஆர். குடும்பத்திற்கு சுசரிதாவின் விசுவாசத்திற்கு வெகுமதியாக ஜெகன் மீண்டும் 2019 சட்டமன்றத் தேர்தலில் இவருக்கு வாய்ப்பளித்தார். இவர் ஜனசேனா கட்சியில் இணைந்த தெலுங்கு தேசம் கட்சியின் முன்னாள் அமைச்சர் டி மாணிக்ய வர பிரசாத் மற்றும் ஜனசேனா கட்சியில் சேர்ந்த முன்னாள் அமைச்சர் இரவேலா கிசோர் பாபு ஆகிய இருவரையும் தோற்கடித்தார்.

வாழ்க்கை 
குண்டூரில் உள்ள பிரங்கிபுரத்தைச் சேர்ந்த சுசரிதா, மத்தியப்பிரதேசத்தின் ஜபல்பூரில் வருமான வரி ஆணையராக (மேல்முறையீடு) பணிபுரிந்த அதிகாரியான எம். தயாசாகரை மணந்தார். இவரது தந்தை என். அங்கராவ் அரசு மருத்துவமனையில் மருத்துவராக இருந்தார். பின்னர் பிரங்கிபுரத்தில் மருத்துவ மனை நடத்தி வந்தார். 1990-இல் அரசியல் அறிவியலில் இளங்கலை கல்வியினை முடித்தார்.

மேற்கோள்கள் 

இந்திய தேசிய காங்கிரஸ் அரசியல்வாதிகள்
குண்டூர் மாவட்ட நபர்கள்
1972 பிறப்புகள்
வாழும் நபர்கள்
ஆந்திரப் பிரதேச சட்டமன்ற பெண் உறுப்பினர்கள்
குட்டிப்புரம் தொடருந்து நிலையம்

குட்டிப்புரம் தொடருந்து நிலையம் (Kuttippuram railway station, குறியீடு: KTU) என்பது கேரளத்தின் மலப்புரம் மாவட்டத்தில் உள்ள ஒரு தொடருந்து நிலையம் ஆகும். இது  இந்திய இரயில்வேயின் தென்னக இரயில்வே மண்டலத்தின் பாலக்காடு தொடருந்து கோட்டத்தின் கீழ் வருகிறது.

வரலாறு 
குட்டிப்புரத்திற்கு அருகில் உள்ள தொடருந்து நிலையங்களில் ஒன்றான திரூர் தொடருந்து நிலையமானது கேரத்தின்  பழமையான தொடருந்து நிலையம் ஆகும்.  திரூரில் இருந்து பேப்பூர் வரையிலான இருப்புப் பாதை மாநிலத்தின் பழமையான இருப்புப் பாதையாகும், இது தானூர், பரப்பனங்காடி மற்றும் வள்ளிக்குன்னு தொர்ருந்து நிலையங்களையும் கொண்டுள்ளது.  திரூர் - பேப்பூர் தொடருந்து பாதை 1861, மார்ச் 12 இல் செயல்படத் தொடங்கியது.  அதே ஆண்டில், திருரூரில் இருந்து குட்டிப்புரம் வரை திருநாவாய் வழியாக இருப்புப் பாதை அமைக்கப்பட்டு, 1861 மே முதல் நாளில் இருந்து செயல்படத் தொடங்கியது  குட்டிப்புரம் தொடருந்து நிலையம் மாநிலத்தின் பழமையான தொடருந்து நிலையங்களில் ஒன்றாகும்.  பின்னர் 1862 இல், குட்டிப்புரத்தில் இருந்து பட்டாம்பி வரை இருப்புப் பாதை விரிவுபடுத்தப்பட்டது, பின்னர் அது மீண்டும் அதே ஆண்டில் பட்டாம்பியில் இருந்து போத்தனூர் வரை விரிவாக்கப்பட்டது.  பின்னர் 1861-1862 ஆண்டுகளில் உருவாக்கப்பட்ட பேப்பூர் - போதனூர் பாதையின் விரிவாக்கமாக சென்னை - மங்களூர் இருப்புப் பாதை உருவாக்கப்பட்டது.

மேலும் பார்க்கவும் 

 குட்டிப்புரம்
 குட்டிப்புரம் பாலம்
 பாரதப்புழா

மேற்கோள்கள் 

பாலக்காடு தொடருந்து கோட்டம்
பள்ளிக்கல் பசார்

பள்ளிக்கல் (Pallikkal Bazar) என்பது இந்தியாவின் கேரள மாநிலத்தின் மலப்புரம் மாவட்டத்தில் உள்ள கொண்டோட்டி வட்டத்தில் உள்ள T- வடிவ நகரம், கிராமம் மற்றும் கிராம ஊராட்சி ஆகும். 

கரிப்பூரில் உள்ள கோழிக்கோடு பன்னாட்டு வானூர்தி நிலையம் பள்ளிக்கல் அருகே உள்ளது.

பள்ளிக்கல் பஜார்  கோழிக்கோடு பல்கலைக்கழகத்திலிருந்தும், கொண்டோட்டியிலிருந்தும் 5 கி.மீ. தொலைவில் உள்ளது.

கேரளாவின் முதல் அக்ஷயா மையம் பள்ளிக்கல் கிராம ஊராட்சியில் தொடங்கப்பட்டது. ஏ.எம்.எல்.பி பள்ளி பள்ளிக்கல் பசாரில் உள்ளது.

முன்மொழியப்பட்ட கரிப்பூர்-கொண்டோட்டி நகராட்சி 
முன்மொழியப்பட்டள்ள கரிப்பூர்-கொண்டோட்டி நகராட்சியில் அடங்கியுள்ள பகுதிகள் பின்வறுமாறு; 

 கொண்டோட்டி ஊராட்சி (கொண்டோட்டி கிராமங்கள் மற்றும் கரிப்பூரின் ஒரு பகுதி)
 நெடியிருப்பு ஊராட்சி (நெடியிருப்பு கிராமங்கள் மற்றும் கரிப்பூரின் ஒரு பகுதி)
 பள்ளிக்கல் ஊராட்சி (பள்ளிக்கல் கிராமங்கள் மற்றும் கரிப்பூரின் ஒரு பகுதி)
 புலிக்கல் ஊராட்சி
 செருகாவு ஊராட்சி
 வாழையூர் ஊராட்சி

மொத்த பரப்பளவு: 122.99 கிமீ 2

மொத்த மக்கள் தொகை (1991 மக்கள் தொகை கணக்கெடுப்பு): 152,839

மக்கள்தொகையியல் 
 இந்திய மக்கள் தொகை கணக்கெடுப்பின் படி, பள்ளிக்கல்லின் மொத்த மக்கள் தொகை 38166 ஆகும். இதில் ஆண்களின் எண்ணிக்கை  18945 என்றும், பெண்களின் எண்ணிக்கை 19221 என்றும் உள்ளது.

போக்குவரத்து 
கோழிக்கோடு பன்னாட்டு  வானூர்தி நிலையம் பள்ளிக்கல் ஊராட்சியில் அமைந்துள்ளது. இது  பள்ளிக்கல் பஜார் ஊரிலிருந்து 7 கிமீ தொலைவில் அமைந்துள்ளது.

அருகிலுள்ள தொடருந்து நிலையங்கள் ஃபெரோக், பரப்பனங்காடி, வள்ளிக்குன்னு தொடருந்து நிலையங்கள் ஆகும். அருகில் உள்ள பெரிய தொடருந்து நிலையம் 20 கிமீ தொலைவில் உள்ள கோழிக்கோடு தொடருந்து நிலையம் ஆகும்.

பள்ளிக்கல் பஜார் நகரம் மற்றும் சுற்றியுள்ள பகுதிகள் சாலை மற்றும் உள்ளூர் பேருந்து போக்குவரத்து அமைப்புகளால் நன்கு இணைக்கப்பட்டுள்ளன. தேசிய நெடுஞ்சாலை 66 மற்றும் தேசிய நெடுஞ்சாலை 966 பள்ளிக்கல் பஜாரில் இருந்து முறையே 2.5 கிமீ மற்றும் 3 கிமீ தொலைவில் உள்ளன. இந்த நகரம் கக்கஞ்சேரி-கொட்டாபுரம் சாலையில் அமைந்துள்ளது, இது ஒரு முக்கிய சாலையாகும். இச்சாலை தே.நெ-66 மற்றும் தே.நெ-966 இக்கு இடையேயான முக்கிய இணைப்பாகவும் உள்ளது.

காட்சியகம்

மேற்கோள்கள் 

மலப்புறம் மாவட்டத்தில் உள்ள ஊர்களும் நகரங்களும்
Coordinates on Wikidata
இரஜத் படிதார்

இரஜத் மனோகர் படிதார் (பிறப்பு: சூன் 1, 1993) ஓர் இந்தியத் துடுப்பாட்டக்காரர் ஆவார். உள்ளூர் போட்டிகளில் இவர் மத்தியப் பிரதேசத்துக்காகவும், இந்தியன் பிரீமியர் லீக்கில் ராயல் சேலஞ்சர்ஸ் பெங்களூருவுக்காகவும் விளையாடுகிறார். இவர் வலது கை துவக்க நிலை மட்டையாளரும் எதிர்ச்சுழல்பந்துவீச்சாளரும் ஆவார்.

ஆரம்ப கால வாழ்க்கை 
படிதார் சூன் 1, 1993இல் மத்தியப் பிரதேசத்தின் இந்தூரில் பிறந்தார். இவரது தந்தை ஒரு தொழிலதிபர். துடுப்பாட்ட சங்கத்தில் 8ஆம் வயதில் இவரது தந்தையாலும் பின்னர் துடுப்பாட்ட அகாதமியில் இவரது தாத்தாவினாலும் சேர்க்கப்பட்டார்.துவக்கத்தில் பந்துவீச்சாளராக இருந்த இவர் தனது 15ஆம் வயது முதல் மட்டையாடத் தீர்மானித்தார்.

உள்ளூர்ப் போட்டிகள் 
2015-16 ரஞ்சிக் கோப்பையில் 30 அக்டோபர் 2015இல் முதல் தரத் துடுப்பாட்டப் போட்டிகளில் அறிமுகமானார். சனவரி 8, 2018இல் 2017–18 மண்டல இ20 லீக்கில் மத்தியப் பிரதேசத்திற்காக இருபது20 போட்டிகளில் அறிமுகமானார்

சர்வதேசப் போட்டிகள் 
உள்ளூர்ப் போட்டிகள் மற்றும் 2022 ஐபிஎல் பருவத்தில் சிறப்பான திறனை வெளிப்படுத்தியதற்காக, அக்டோபர் மாதத்தில் தென்னாப்பிரிக்காவுக்கு எதிரான தொடருக்கான ஒருநாள் அணியில் இடம் பெற்றார். பின்னர் பிப்ரவரி 2023 இல் நியூசிலாந்துக்கு எதிரான அணியில் சிரேயாஸ் ஐயருக்குப் பதிலாக இடம் பெற்றார். இருப்பினும் இரண்டு முறையும் விளையாடும் அணியில் இடம் பெறவில்லை.

திசம்பர் 21, 2023இல் தென்னாப்பிரிக்காவுக்கு எதிராக ஒருநாள் போட்டியில் அறிமுகமானார், அதில் 16 பந்துகளில் 22 ஓட்டங்கள் எடுத்தார்.

சனவரி 2024 இல், இங்கிலாந்துக்கு எதிரான தேர்வுத் தொடரின் முதல் இரண்டு போட்டிகளுக்கான இந்திய அணியில் விராட் கோலிக்கு மாற்றாக இவர் பெயரிடப்பட்டார்.  2 பிப்ரவரி 2024 அன்று தொடரின் இரண்டாவது போட்டியில் அறிமுகமானார், முதல் ஆட்டப்பகுதியில் 32 ஓட்டங்கள் எடுத்தார்.

மேற்கோள்கள்

வெளி இணைப்புகள் 

 

ராயல் சேலஞ்சர்ஸ் பெங்களூர் அணி வீரர்கள்
வாழும் நபர்கள்
1993 பிறப்புகள்
இந்தியத் தேர்வுத் துடுப்பாட்டக்காரர்கள்
இந்தியத் துடுப்பாட்டக்காரர்கள்
தண்டுவான்

தண்டுவான் என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்குக் கிழக்கே சுமார் 10 கிலோமீட்டர் தூரத்தில் அமைந்துள்ளது.

பாடசாலைகள் 
மு/தண்டுவான் அரசினர் தமிழ் கலவன் பாடசாலை

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
கருவேலங்கண்டல்

கருவேலங்கண்டல் என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்கு வடகிழக்கே சுமார் 5 கிலோமீட்டர் தூரத்தில் அமைந்துள்ளது.

பாடசாலைகள் 
மு/கருவேலங்கண்டல் அரசினர் தமிழ் கலவன் பாடசாலை

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
உரூலியா டுயூபரோசா

உரூலியா டுயூபரோசா (தாவர வகைப்பாட்டியல்:Ruellia tuberosa, minnieroot, fever root, snapdragon root, sheep potato (), என்ற பூக்கும் தாவரம்,  முண்மூலிகைக் குடும்பம் சார்ந்த வகையாகும். இதன் தாயகம்  நடு அமெரிக்கா  ஆகும். ஆனால், ஆப்பிரிக்காவின் தன்சானியா, தெற்கு ஆசியா,  தென்கிழக்காசியா ஆகிய நாடுகளில் பரவலாக வளுரம் தாவரயினமாக அறியப்படுகிறது. இத்தாவரம், சராசரியாக 25 செ. மீ. உயரம் வரை வளரும் இயல்புடையது.  பாரம்பரிய மருத்துவம், ஆயுர்வேதம்(diuretic, anti-diabetic), காய்ச்சலடக்கி, வலிநீக்கி,  வயிற்றுப் புண், கொணோறியா போன்ற நோய்களுக்குப் பயனாகிறது.

மேற்கோள்கள்

இதையும் காணவும் 
 மூலிகைப் பட்டியல் (தமிழ்நாடு)

முண்மூலிகைக் குடும்பம்
இராம அக்ரகாரி பெண்கள் கல்லூரி

திருமதி இராம அக்ரஹாரி பெண்கள் பட்டப்படிப்பு கல்லூரி (ராம அக்ரஹரி மஹிலா/பாலிகா மஹாத்வாலயா) என்பது உத்தரப்பிரதேசத்தின் பதேபூரின், தேவிகஞ்ச் நகரத்தின் ராம நகரில் அமைந்துள்ள பெண்களுக்கான கல்விநிலையமாகும். இந்தக் கல்லூரி 2010 ஆம் ஆண்டில் சட்டமன்ற உறுப்பினராக இருந்தவரும், உத்தரபிரதேசத்தின் முன்னாள் நிதி அமைச்சருமான ராதே சியாம் குப்தாவால் நிறுவப்பட்டது.

படிப்புகள் 
இக்கல்லூரியில் கலை(பி. ஏ) மற்றும் அறிவியல் பிரிவுகளில் (பி. எஸ்சி) பாடங்கள் பயிற்றுவிக்கபடுகின்றன.

கலைப் பாடங்கள் 

 இந்தி இலக்கியம்
 ஆங்கில மொழி
 இந்தி மொழி
 சமஸ்கிருதம்
 சமூக அறிவியல்
 வீட்டு அறிவியல்

அறிவியல் துறைப் பாடங்கள் 

 இயற்பியல்
 வேதியியல்
 கணிதம்
 தாவரவியல்
 விலங்கியல்

உள்கட்டமைப்பு 
கல்லூரிக்கு சொந்தமாகவே கட்டடம் உள்ளது, இதில் சிறந்த ஒலி ஆதாரம் பொருத்தப்பட்ட நன்கு காற்றோட்டமான பெரிய அளவிலான விளக்குகள் கொண்ட அறைகளும், மாணவர்களின் தளபாடங்கள் வாசிப்பு அறைகளும், நூலகமும், ஆய்வகங்களும் போக நிர்வாக கட்டிடம், கழிப்பறைகள், குடிநீர், விளையாட்டு வசதிகள் போன்றவைகளும் உள்ளன.

மேற்கோள்கள்

வெளி இணைப்புகள் 

 அதிகாரப்பூர்வ இணையதளம்
உத்தரப் பிரதேசத்தில் கல்வி
இராஜா நரேந்திர இலால் கான் மகளிர் கல்லூரி

ராஜா நரேந்திர லால் கான் மகளிர் கல்லூரி (கோப் கல்லூரி அல்லது ராஜா நரேந்திர லால் கான் மகிளா மகாவித்யாலயா என்றும் அழைக்கப்படும் தன்னாட்சி பெற்ற இக்கல்லூரி, மேற்கு வங்காளத்தின் மிட்னாபூரில் உள்ள ஒரு இளங்கலை மற்றும் முதுகலைக்கான மகளிர் கல்லூரி ஆகும். 1957 இல் நிறுவப்பட்ட இக்கல்லூரி,   வித்யாசாகர் பல்கலைக்கழகத்துடன் இணைக்கப்பட்டுள்ளது.

வரலாறு 
இந்த கல்லூரியின் ஆரம்பம், 1957 ஆகஸ்ட் 22 அன்று வரலாற்றுச் சிறப்புமிக்க கோப் அரண்மனையிலிருந்து தொடங்கியது. 1895 ஆம் ஆண்டில் நரஜோல் மன்னரான ராஜா நரேந்திர லால் கானின் காலத்தில் கட்டப்பட்ட வரலாற்றுச் சிறப்புமிக்க கோப் அரண்மனையே இந்த கல்லூரியின் தற்போதைய நிர்வாகக் கட்டிடமாக  உள்ளது. நரஜோல் அரச குடும்பத்தைச் சேர்ந்த ஸ்ரீ அமரேந்திர லால் கானின் மனைவி கான் என்பவரே, இந்த கல்லூரியை நிறுவுவதற்காக அவர்களது கோப் அரண்மனையை நன்கொடையாக வழங்கியுள்ளார். எனவே தான் இந்த கல்லூரிக்கு அந்த கோப் அரண்மனையின் நிறுவனரான, ராஜா நரேந்திர லால் கானின் பெயர் சூட்டப்பட்டது. இந்த அரண்மனை 2006 ஆம் ஆண்டில் மேற்கு வங்க பாரம்பரிய ஆணையத்தால் (சட்டம் IX of 2001) ஒரு பாரம்பரிய கட்டிடமாக அறிவிக்கப்பட்டது குறிப்பிடத்தக்கது. இந்த கல்லூரி ஆரம்பத்தில் கல்கத்தா பல்கலைக்கழகத்துடன் இணைக்கப்பட்டிருந்தது. 1986 ஆம் ஆண்டில்,  கல்கத்தா பல்கலைக்கழகத்திலிருந்து வித்யாசாகர் பல்கலைக்கழகத்திற்கு இந்த கல்லூரியின் இணைப்பு மாற்றப்பட்டது.  பல்கலைக்கழக மானியக் குழு இந்த  ராஜா நரேந்திர லால் கான் மகளிர் கல்லூரிக்கு 2018-19 அமர்வில் இருந்து தன்னாட்சி அந்தஸ்தை வழங்கியதிலிருந்து, சிறந்த தன்னாட்சிக் கல்லூரியாக இயங்கிவருகிறது.

அமைவிடம் 
இந்தக் கல்லூரி மேற்கு மெடினிபூர் மாவட்டத்தில் உள்ள கங்காபட்டி என்னும் கிராமப் பஞ்சாயத்தில் அமைந்துள்ளது. தென்கிழக்கு ரயில்வே கீழ் உள்ள மிட்னாபூர் ரயில் நிலையத்திலிருந்து 2 கிமீ தொலைவிலும், கரக்பூர் ரயில் நிலையத்திலிருந்து 14 கிமீ தொலைவிலும் இக்கல்லூரி உள்ளது, மேலும் மிட்னாபூர் மத்திய பேருந்து நிலையம், இக்கல்லூரியிலிருந்து 3 கி. மீ. தொலைவிலேயே உள்ளது.

துறைகள் மற்றும் படிப்புகள் 
இந்தக் கல்லூரியில் அறிவியல் மற்றும் கலைப்பிரிவுகளில் பல்வேறு இளங்கலை மற்றும் முதுகலை படிப்புகளை வழங்கி வருகிறது. மிட்னாபூர் மாவட்டத்தைச் சுற்றியுள்ள பகுதிகளைச் சேர்ந்த கீழ் மற்றும் நடுத்தர வர்க்கத்தைச் சேர்ந்த பெண்களுக்கு இளங்கலை பட்டத்தை கற்பிப்பதை இந்த கல்லூரி தன் முக்கிய நோக்கமாகக் கொண்டுள்ளது. இந்தக் கல்லூரியின் ஒவ்வொரு துறையும் இளங்கலை பட்டப்படிப்புகளை வழங்குகிறது. சில துறைகளால் மட்டுமே முதுகலை படிப்புகளும் வழங்கப்படுகின்றன.

அறிவியல் 
அறிவியல் பிரிவில் வேதியியல், இயற்பியல், கணிதம், கணினி அறிவியல் மற்றும் பயன்பாடு, தாவரவியல், விலங்கியல், உடலியல், நுண்ணுயிரியல், பொருளாதாரம் மற்றும் ஊட்டச்சத்து துறைகளில் பாடங்கள் கற்றுத்தரப்படுகின்றன.

கலை 
கலைப் பிரிவில் பெங்காலி, ஆங்கிலம், இந்தி, சமஸ்கிருதம், வரலாறு, அரசியல் அறிவியல், தத்துவம், புவியியல், கல்வி, உடற்கல்வி, இசை, மனித உரிமைகள் மற்றும் உளவியல் துறைகளில் பாடங்கள் கற்றுத்தரப்படுகின்றன.

அங்கீகாரம் 
ராஜா நரேந்திர லால் கான் மகளிர் கல்லூரி தேசிய மதிப்பீடு மற்றும் அங்கீகார கவுன்சிலால் (என்ஏஏசி) மறு அங்கீகாரம் பெற்று ஏ தரத்தை அடைந்துள்ளது. மேலும் இக்கல்லூரி பல்கலைக்கழக மானியக் குழுவினாலும் அங்கீகரிக்கப்பட்டுள்ளது.

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
பூர்ணி தேவி சவுத்ரி பெண்கள் கல்லூரி

பூர்ணி தேவி சவுத்ரி பெண்கள் கல்லூரி என்பது 2004 ஆம் ஆண்டில் மேற்கு வங்காளத்தின் பிர்பூம் மாவட்டத்தின் போல்பூரில் நிறுவப்பட்ட   பெண்களுக்கான கல்லூரி ஆகும். இளங்கலை படிப்புகளை வழங்கும் இது பர்த்வான் பல்கலைக்கழகத்துடன் இணைக்கப்பட்டுள்ளது. 

ஸ்ரீ சந்திரநாத சின்ஹா என்பவரைத் தலைவராகக்கொன்டு தற்போது இந்தக்கல்லூரி இயங்கிவருகிறது.

துறைகள்

கலை 

 பெங்காலி
 ஆங்கிலம்
 சமஸ்கிருதம்
 வரலாறு
 சமூக அறிவியல்
 அரசியல் அறிவியல்
 நிலவியல்
 இசை

அறிவியல் 

 புவியியல்

அங்கீகாரம் 
இக்கல்லூரி பல்கலைக்கழக மானியக் குழுவால் அங்கீகரிக்கப்பட்டுள்ளது .

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
பிராசிகா ஓலரேசியா

பிராசிகா ஓலரேசியா (வகைப்பாட்டியல்:Brassica oleracea) என்ற தாவரயினம், பிராசிகேசியே (Brassicaceae) தாவரக்குடும்பத்தைச் சேர்ந்ததாகும். இதில் முட்டைக்கோஸ், பிரோக்கோலி, காலிஃபிளவர், பரட்டைக்கீரை, பிரசல்சு முளைகள், கொலார்ட் கீரைகள், சவோய் முட்டைக்கோசு, பசம்நூல்கோல் மற்றும் கைலான் போன்ற காய்கறிகளாகப் பயன்படுத்தப்படும் பல பொதுவான பயிர் சாகுபடிகள்,  இவ்வகையின் கீழ் அமைகிறது.

இதன் பயிரிடப்படாத வடிவம், காட்டு முட்டைக்கோசு ஆகும். இது கடலோர தெற்கு மற்றும் மேற்கு ஐரோப்பாவின் தெற்கு, மேற்குக் கடலோரப் பகுதிகளுக்கு உரிய தாவரயினமாகும். அவ்வாழிடத்தின் உப்பு, சுண்ணாம்பு சத்தினைத் தாங்கி வளர்வதால்,கடினமான தாவரமாகத் திகழ்கிறது. எடுத்துக்காட்டாக, ஆங்கில கால்வாயின் இருபுறமும் உள்ள சுண்ணாம்பு பாறைகள் அதிகமுள்ள வாழிடமாக உள்ளன.  காட்டின பி. ஒலரேசியா (B. oleracea) 3-7 அடி உயரமான இருபதாண்டு தாவரமாகும்.

பயிர்வகைகள்

குறிப்புகள்

மேற்கோள்கள் 

ஐரோப்பியத் தாவரங்கள்
இலத்தீன் வார்த்தைகளைக் கொண்ட கட்டுரைகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
தாவரவியல் பெயருடையக் கட்டுரைகள்
கீரைகள்
உருங்கியா ரெபென்சு

உருங்கியா ரெபென்சு (தாவர வகைப்பாட்டியல்: Rungia repens) என்பது  முண்மூலிகைக் குடும்பத்தில் உள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “உருங்கியா” பேரினத்தில், 82 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1832 ஆம் ஆண்டு வெளிவந்துள்ளது. இந்தியா, இலங்கை, மியான்மர், வங்காள தேசம் போன்ற நாடுகளில் இந்தத் தாவரம் காணப்படுகின்றது. இது மருத்துவ ஆய்வில் பயன்படுகின்றது.

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

பூக்கும் தாவரங்கள்
தாவரவியல் பெயருடையக் கட்டுரைகள்
அலிப்பூர்துவார் மகிளா மகாவித்தியாலயா

அலிப்பூர்துவார் மகிளா மகாவித்யாலயா, என்பது அலிபுர்துவாரில் 2007 இல் நிறுவப்பட்ட பெண்கள் கல்லூரி ஆகும். கலைப்பிரிவில் இளங்கலை படிப்புகளை வழங்கும் இக்கல்ல்லூரியின் நிலைய வளாகம் அலிபுர்துவார் மாவட்டத்தில் உள்ளது. இக்கல்லூரி வடக்கு வங்காள பல்கலைக்கழகத்துடன் இணைக்கப்பட்டுள்ளது. 

ஆரம்பத்தில் தற்காலிக கட்டிடத்தில் இயங்கி வந்த் இக்கல்லூரி தற்போது, சொந்தமான இரண்டு கட்டிடங்களைக் கொண்டுள்ளது. பிப்ரவரி 19, 2012 அன்று கல்லூரி அதன் சொந்த கட்டிடத்திற்கு மாற்றப்பட்டது. இங்கு இளங்கலைப் படிப்புகளோடு, பல திறன் மேம்பாட்டு படிப்புகள் மற்றும் வாழ்வாதார பயிற்சி திட்டங்களையும் வழங்கி வருகிறது. 

சமூகத்தின் பொருளாதார மற்றும் சமூக ரீதியாக சவாலான பிரிவுகளைச் சேர்ந்த முதல் தலைமுறை கற்பவர்களான பெண் மாணவர்களுக்கு சேவை செய்யும் ஒரு கல்வி நிறுவனம் என்ற நோக்கத்துடன் பணிபுரியும் இக்கல்லூரி, தேர்தல் எழுத்தறிவு மன்றம், நாட்டு நலப்பணித்திட்ட பிரிவு மற்றும் சுற்றுச்சூழல் மன்றம் போன்றவைகளின் வழியாக பல்வேறு புதுமையான சமூகப் பங்களிப்புகள் செய்யப்பட்டு வருகின்றன. WARMTH என்ற முயற்சியின் கீழ், அவர்கள் தேவைப்படுபவர்களுக்காக நிரந்தர ஆடை வங்கியை நடத்துகிறார்கள். வன கிராமங்கள் போன்ற தொலைதூர பகுதிகளிலும் துணி விநியோக முகாம்களை நடத்துகின்றனர். அவர்களின் மற்றொரு முயற்சி பிரயாஸ் என்பதாகும். இந்த நடவடிக்கையின் கீழ் அவர்கள் பள்ளி மாணவர்களுக்கு புத்தகங்களை விநியோகிக்கின்றனர்.

துறைகள்

கலைப்பிரிவு 

 பெங்காலி
 ஆங்கிலம்
 வரலாறு
 சமஸ்கிருதம்
 அரசியல் அறிவியல்
 தத்துவம்
 சமூகவியல்
 கல்வி
 உடற்கல்வி

அங்கீகாரம் 
இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது.  கல்லூரி அவர்களின் முதல் சுழற்சியில் (2019 மார்ச்) CGPA 1.99 உடன் தேசிய மதிப்பீடு மற்றும் தரச்சான்று அவையின் அங்கீகாரத்தையும் பெற்றுள்ளது.

மாற்றுத் திறனாளிகளுக்கான கொள்கைகளை வடிவமைத்துள்ளதோடு, அவர்களுக்கான அனைத்து வசதிகளையும், கட்டமைபுகளையும் ஏற்படுத்தி கொடுத்துள்ளது குறிப்பிடத்தக்கது.

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
குசும் மெக்தெலே

குசும் மெக்தெலே (Kusum Mehdele)(பிறப்பு: ஆகத்து 15, 1943) ஓர் இந்திய அரசியல்வாதி ஆவார். இவர் மத்தியப் பிரதேச அரசாங்கத்தில் அமைச்சராக பணியாற்றி உள்ளார். இவர் பாரதிய ஜனதா கட்சியின் தலைவர் மற்றும் பன்னா தொகுதியிலிருந்து சட்டசபைக்குத் தேர்ந்தெடுக்கப்பட்டவர். இவர் 1984 முதல் 1990 வரை மூன்று முறை பாரதிய ஜனதா மகளிர் பிரிவு தலைவராகவும், 1984-86 மற்றும் 1995-96-இல் இரண்டு முறை மத்தியப் பிரதேச பாரதிய ஜனதா கட்சியின் துணைத் தலைவராகவும் இருந்துள்ளார்.

2005-இல், பாபுலால் கௌரின் அமைச்சரவையில் பெண்கள் மற்றும் குழந்தைகள் மேம்பாடு மற்றும் வருவாய்த்துறை அமைச்சராகப் பதவி வகித்தார். மேலும் சிவராஜ் சிங் சௌகான்அமைச்சரவையிலும் பதவியைத் தக்க வைத்துக் கொண்டார்.

மேற்கோள்கள் 

மத்தியப் பிரதேச சட்டமன்ற மகளிர் உறுப்பினர்கள்
21-ஆம் நூற்றாண்டு இந்திய அரசியல்வாதிகள்
1943 பிறப்புகள்
வாழும் நபர்கள்
வினோத் பந்தி

வினோத் சுந்தர் பந்தி (Vinod Panthi) என்பவர் ஓர் இந்திய அரசியல்வாதி, சமூக சேவகர் மற்றும் மத்தியப் பிரதேசத்தின் பினா சட்டமன்றத் தொகுதியின் முன்னாள் சட்டமன்ற உறுப்பினர் ஆவார். இவர் மத்தியப் பிரதேசத்தின் பாரதிய ஜனதா கட்சியின் உறுப்பினராக 2008-இல் தேர்தலில் வெற்றி பெற்றார். இவர் மத்தியப் பிரதேசத்தின் கோலி இனத்தைச் சேர்ந்தவர்.

மேற்கோள்கள்

வெளி இணைப்புகள் 
 வினோத் பந்தி, எம்.எல்.ஏ
1966 பிறப்புகள்
மத்தியப் பிரதேச சட்டமன்ற மகளிர் உறுப்பினர்கள்
வாழும் நபர்கள்
அரம்பாக் பெண்கள் கல்லூரி

அரம்பாக் பெண்கள் கல்லூரி, என்பது  இந்தியாவின் ஹூக்ளி மாவட்டத்தில் உள்ள அரம்பாக்கில் 1995 இல் நிறுவப்பட்ட, ஒரு பெண்கள் கல்லூரி ஆகும்.  கலைப்பிரிவில் இளங்கலை படிப்புகளை வழங்கும் இக்கல்லூரி பர்த்வான் பல்கலைக்கழகத்துடன் இணைக்கப்பட்டுள்ளது. 

ஆகஸ்ட் 30, 1995 அன்று, இக்கல்லூரி முதன்முதலில் பர்த்வான் பல்கலைக்கழகத்திலிருந்து தற்காலிக இணைப்பில் வகுப்புகளை நடத்தியது, இதன் நினைவாக, ஒவ்வொரு ஆண்டும் ஆகஸ்ட் 30 அன்று கல்லூரி நிறுவன நாள் என அனுசரிக்கப்படுகிறது.

துறைகள்

கலைப்பிரிவு 

 பெங்காலி
 ஆங்கிலம்
 சமஸ்கிருதம்
 வரலாறு
 நிலவியல்
 அரசியல் அறிவியல்
 தத்துவம்
 சமூகவியல்
 கல்வி

அங்கீகாரம் 
இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது.

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
அம்பிகா சாவோ

அம்பிகா சாவோ (Ambika Sao) என்பவர் மத்தியப் பிரதேச மாநிலத்தைச் சேர்ந்த ஓர் இந்திய அரசியல்வாதி ஆவார். இவர் 1957ஆம் ஆண்டு நடைபெற்ற மத்தியப் பிரதேச சட்டப் பேரவைத் தேர்தலில் வெற்றி பெற்றதன் மூலம் பிரிக்கப்படாத மத்தியப் பிரதேச சட்டமன்றத்தின் முங்கேலி சட்டமன்ற உறுப்பினராகப் பணியாற்றினார். சபா தொகுதியைப் பிரதிநிதித்துவப்படுத்தினார். இவர் அகில பாரதிய இராம ராஜ்ய பரிசத் கட்சியினைச் சார்ந்தவர்.

மேற்கோள்கள் 

மத்தியப் பிரதேச சட்டமன்ற மகளிர் உறுப்பினர்கள்
இருபதாம் நூற்றாண்டு இந்திய அரசியல்வாதிகள்
இறந்த ஆண்டு குறிப்பிடப்படவில்லை